laion/Wikipedia-Exotic huggingface dataset:
মন্টি নোবেল

মন্টাগু আলফ্রেড নোবেল (ইংরেজি: Monty Noble; জন্ম: ২৮ জানুয়ারি, ১৮৭৩ - মৃত্যু: ২২ জুন, ১৯৪০) সিডনিতে জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। দলে তিনি মূলতঃ অল-রাউন্ডারের ভূমিকা পালন করেন। ডানহাতে ব্যাটিংয়ের পাশাপাশি ডানহাতে মিডিয়াম পেস ও অফ ব্রেক - উভয় ধরনের বোলিংয়ে পারদর্শীতা দেখিয়েছেন। এছাড়াও, সুদক্ষ ফিল্ডারসহ অধিনায়কত্বেও পারদর্শীতা ছিল তার। তাকে অস্ট্রেলিয়ার ক্রিকেটের ইতিহাসে অন্যতম সেরা অল-রাউন্ডার হিসেবে বিবেচনা করা হয়ে থাকে। ঘরোয়া প্রথম-শ্রেণীর ক্রিকেটে নিউ সাউথ ওয়েলসের পক্ষে খেলেছেন মন্টি নোবেল। যোসেফ ও মারিয়া নোবেল দম্পতির আট সন্তানের মধ্যে সর্বকনিষ্ঠ ছিলেন মন্টি নোবেল। এ দম্পতি ইংল্যান্ডের সারে এলাকার এগহাম থেকে অস্ট্রেলিয়ায় অভিবাসিত হন। ১৮৯৩ সালে নিউ সাউথ ওয়েলসের সদস্য হিসেবে নিউজিল্যান্ড সফর করেন। ১৮৯৪ সালে অ্যান্ড্রু স্টডার্টের নেতৃত্বাধীন সফরকারী ইংল্যান্ড দলের বিপক্ষে মনোমুগ্ধকর অপরাজিত ১৫২* রান তোলে তার ব্যাটিং কৌশল ইংরেজ ক্রিকেটারদের কাছে তুলে ধরেন। এরফলে নিজ রাজ্য দলে তার অবস্থান পাকাপোক্ত হয়। এছাড়াও, ১৮৯৫-৯৬ ও ১৮৯৬-৯৭ মৌসুমে ধারাবাহিকভাবে দলের শেফিল্ড শিল্ডের শিরোপা বিজয়ে গুরুত্বপূর্ণ ভূমিকা রাখেন। ১৮৯৩ থেকে ১৯২০ সালের মধ্যে সমগ্র খেলোয়াড়ী জীবনে প্রথম-শ্রেণীর ক্রিকেটে ১৩,৯৭৫ রান তুলেছেন। তন্মধ্যে, ১৯০২ সালে নিজস্ব সেরা ২৮৪ রান তোলেন। নিজ রাজ্য দলের পক্ষে বেশ কয়েকটি জুটি ও সর্বোচ্চ রানের রেকর্ড গড়েন। এছাড়াও ৬২৪ উইকেট পান তিনি। অস্ট্রেলিয়া দলের পক্ষে ৪২ টেস্টে অংশগ্রহণ করেন। দক্ষিণ আফ্রিকার বিপক্ষে তিনটি টেস্ট বাদে বাকী টেস্টগুলো ইংল্যান্ডের বিপক্ষে খেলেন। জানুয়ারি, ১৮৯৮ সালে প্রথমবারের মতো টেস্টে অংশগ্রহণ করেন তিনি। ১৯০৩ থেকে ১৯০৯ সালের মধ্যে দলকে ১৫ টেস্টে নেতৃত্ব দেন মন্টি নোবেল। তন্মধ্যে ৮ খেলায় জয়, ৫টিতে পরাজয় ও দুইটি টেস্টে ড্র করে তার দল। আগস্ট, ১৯০৯ সালে তিনি সর্বশেষ টেস্টে অংশ নেন। ১৯০৩ সালে ১৩৩ রান সংগ্রহের মাধ্যমে নিজের একমাত্র টেস্ট সেঞ্চুরি করেছিলেন তিনি। অবসর পরবর্তীকালে ক্লাব পর্যায়ের দলগুলো বিশেষ করে নিজের খেলোয়াড়ী জীবনের সাথে দীর্ঘদিনের সম্পর্কযুক্ত প্যাডিংটন ক্রিকেট ক্লাবে খেলাসহ কোচের দায়িত্ব পালন করেন। ব্যাংকিং খাত থেকে সরে গিয়ে দন্তবিষয়ক পেশায় চলে যান। এ সময়ে তিনি জিলিগান’স ম্যান শীর্ষক ক্রিকেট বিষয়ক গ্রন্থ প্রকাশ করেন। বড় ভাই টেড নোবেলও সংক্ষিপ্ত সময়ের জন্য নিউ সাউথ ওয়েলসের প্রতিনিধিত্ব করেছেন। "Player Profile: Monty Noble"। CricInfo। সংগ্রহের তারিখ ১৯ নভেম্বর ২০০৯।  "Monty Noble - Cricketer of the Year 1900"। Wisden। CricInfo। ১৯০০। সংগ্রহের তারিখ ১৯ নভেম্বর ২০০৯।  সের্ল, পের্সিভাল (১৯৪৯)। "Noble, Montague Alfred"। ডিকশনারি অব অস্ট্রেলিয়ান বায়োগ্রাফি (ইংরেজি ভাষায়)। সিডনি: অ্যাঙ্গাস এবং রবার্টসন। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "List of Players who have played for New South Wales". www.cricketarchive.com. Retrieved 12 August, 2017 ফ্রেড টিটমাস ট্রেভর বেইলি জে. টি. হার্ন নিউ সাউথ ওয়েলস ক্রিকেট দল অস্ট্রেলীয় টেস্ট ক্রিকেটারদের তালিকা ক্রিকেট প্রবেশদ্বার ইএসপিএনক্রিকইনফোতে মন্টি নোবেল (ইংরেজি) ক্রিকেটআর্কাইভে মন্টি নোবেল (সদস্যতা প্রয়োজনীয়) (ইংরেজি) সের্ল, পের্সিভাল (১৯৪৯)। "Noble, Montague Alfred"। ডিকশনারি অব অস্ট্রেলিয়ান বায়োগ্রাফি (ইংরেজি ভাষায়)। সিডনি: অ্যাঙ্গাস এবং রবার্টসন। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
পাহাড়ী সান্যাল

পাহাড়ী সান্যাল (ইংরেজি: Pahari Sanyal), (২২ ফেব্রুয়ারি ১৯০৬ – ১০ ফেব্রুয়ারি ১৯৭৪) হচ্ছেন একজন বাঙালি চলচ্চিত্র অভিনেতা যিনি ছবি বিশ্বাস এবং কমল মিত্রের ন্যায় খ্যাতি অর্জন করেছিলেন। পাহাড়ী সান্যাল জন্মেছিলেন দার্জিলিং-এ। যদিও তাঁর জন্মস্থান নিয়ে বিতর্ক আছে। একটি মতে সিমলার কাছে কসৌলি শহরে ওঁর জন্ম। শৈশব ও যৌবনের প্রথম পর্ব লখনৌতে কাটান। দেড় বছর বয়সে মা মারা যায়। পিতা ছিলেন একজন সঙ্গীতজ্ঞ এবং সেনা বিভাগের হিসাব পরীক্ষক। বাল্যকালে পিতার কাছে সংগীতে অনুপ্রেরণা লাভ করেন। দশ বছর বয়সে ঘটে পিতৃবিয়োগ। পিতৃস্নেহে মানুষ করে তোলেন জ্যৈষ্ঠ ভ্রাতা। পাহাড়ী সান্যালের সংগীতের প্রতি অনুরাগ তাকে বেনারস হিন্দু বিশ্ববিদ্যালয়ের প্রকৌশল পাঠ ত্যাগ করায় এবং তিনি লক্ষ্ণৌ এসে সঙ্গীতচর্চায় আত্মনিয়োগ করেন। লক্ষ্ণৌ সঙ্গীত কলেজ থেকে "উপাধি" পরীক্ষায় উত্তীর্ণ হন। একুশ বছর বয়সে মোরাদাবাদ উচ্চ বিদ্যালয়ের ভাইস-প্রিন্সিপ্যালের সঙ্গে পরিণয়সূত্রে আবদ্ধ হন। রেওয়ার কুমারের গৃহ শিক্ষকতায় নিযুক্ত হন। ১৯৩১-এ ভূমিষ্ঠ হওয়ার ৩-৪ দিন পর একমাত্র পুত্র সন্তান ও স্ত্রীর পরলোকগমন। রেওয়ার কুমার সাহেবের একান্ত সচিব হিসেবে নিযুক্তি লাভ। ১৯৩৩ সনে তিনি কলকাতায় আসেন এবং নিউ থিয়েটার্সে অভিনেতা হিসেবে যোগ দেন। ছায়াছবিতে আত্মপ্রকাশ মীরাবাঈ চিত্রে। কলকাতা ও বোম্বাইর চিত্রপুরীতে বাংলা ও হিন্দি মিলিয়ে প্রায় দেড়শত ছায়াছবিতে অভিনয় করেন। বড়দিদি ছবিতে সুরেন, ভগবান শ্রীকৃষ্ণচৈতন্য ছবিতে নিত্যানন্দ এবং বিদ্যাপতি, বিদ্যাসাগর, মহাকবি গিরীশচন্দ্র ও কেদার রাজা ছবিতে নামভূমিকায় অসাধারণ অভিনয় করেন। নিউ থিয়েটার্সে অভিনয়কালে মীনা দেবীকে দ্বিতীয় পক্ষের স্ত্রী হিসেবে গ্রহণ করেন। শেষ বয়সে ১৯৭৩ সনে বিশ্বরূপা রঙ্গমঞ্চে আসামী হাজির নাটকে অপূর্ব অভিনয় করে মঞ্চানুরাগীদের মন জয় করেন। বাংলা ও হিন্দি মিলিয়ে চার দশকে প্রায় ১৯৭ টি ছবিতে অভিনয় করেছেন পাহাড়ী সান্যাল। বাংলা, হিন্দি, উর্দু প্রভৃতি ভারতীয় ভাষা ছাড়াও ইংরেজি ও ফরাসি ভাষায় পাণ্ডিত্য অর্জন করেছিলেন। Sunil K. Datta (২০০২)। The raj & the Bengali people। Firma KLM। পৃষ্ঠা 137। সংগ্রহের তারিখ ৩১ অক্টোবর ২০১২।  "দিগভ্রান্ত এক বিরহী পথিক পাহাড়ী সান্যাল"। www.anandabazar.com। সংগ্রহের তারিখ ২০২২-০৪-০২।  সেলিনা হোসেন ও নুরুল ইসলাম সম্পাদিত; বাংলা একাডেমী চরিতাভিধান, বাংলা একাডেমী, ঢাকা, প্রথম পুনর্মুদ্রণ এপ্রিল, ২০০৩, পৃষ্ঠা- ২২২-২২৩।
মেদীর হাওর

মেদীর হাওর বাংলাদেশের ব্রাহ্মণবাড়ীয়া জেলায় অবস্থিত একটি বৃহদায়তন জলাভূমি। এই হাওরটিকে কখনো কখনো মেদিনী হাওর নামেও ডাকা হয়। মেদীর হাওরের অবস্থান ব্রাহ্মণবাড়ীয়া জেলার নাসিরনগর উপজেলার ডাক বাংলোর উত্তর ও পশ্চিম পার্শ্বে। বাংলাদেশের হাওরের তালিকা "যেন পাখির অভয়াশ্রম"। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৯ আগস্ট ২০১৫।  মেদিনী হাওর[স্থায়ীভাবে অকার্যকর সংযোগ] - জাতীয় তথ্য বাতায়ন।
এসিসি ট্রফি

এশিয়ান ক্রিকেট কাউন্সিল ট্রফি বা এসিসি ট্রফি সীমিত ওভারের ক্রিকেট প্রতিযোগিতাবিশেষ। এশিয়ান ক্রিকেট কাউন্সিলের পরিচালনায় এ প্রতিযোগিতা অনুষ্ঠিত হয়। মূলতঃ এশিয়ার টেস্ট ক্রিকেট বহির্ভূত দেশের জাতীয় দলগুলো এসিসি ট্রফিতে অংশ নেয়। ১৯৯৬ থেকে ২০১২ সাল পর্যন্ত দ্বি-বার্ষিকভিত্তিতে এ প্রতিযোগিতার আয়োজন করা হয়। পরবর্তীতে তৃতীয় বিভাগ হিসেবে পরিচিত এসিসি প্রিমিয়ার লীগ এর স্থলাভিষিক্ত হয়। সাম্প্রতিককালে ২০১২ সালে সংযুক্ত আরব আমিরাতে এসিসি ট্রফি প্রতিযোগিতা অনুষ্ঠিত হয়েছে। বর্তমান চ্যাম্পিয়ন হিসেবে রয়েছে নেপাল ও সংযুক্ত আরব আমিরাত ক্রিকেট দল। ২০০০ ও ২০০৬ সালের প্রতিযোগিতার শিরোপা বিজয়ী দল একদিনের আন্তর্জাতিকের মর্যাদা পায় ও এশিয়া কাপে খেলার যোগ্যতা অর্জন করে। নির্দেশিকা ১ম – চ্যাম্পিয়ন ২য় – রানার্স আপ ৩য় – তৃতীয় স্থান এসএফ – সেমি-ফাইনাল জিএস – গ্রুপ পর্ব কিউ – যোগ্যতা লাভ     — স্বাগতিক Asian Cricket Council - ACC Trophy Challenge 2010 Asian Cricket Council - ACC Trophy Challenge 2012
অন্নদা সরকারি উচ্চ বিদ্যালয়

অন্নদা সরকারি উচ্চ বিদ্যালয় বাংলাদেশের ব্রাহ্মণবাড়িয়া জেলার একটি উচ্চ বিদ্যালয়। ১৮৭৫ সালে প্রতিষ্ঠিত এই বিদ্যালয়টি বাংলাদেশের অন্যতম প্রাচীন শিক্ষা প্রতিষ্ঠান। অন্নদা সরকারি উচ্চ বিদ্যালয় বাংলাদেশের ব্রাহ্মণবাড়িয়া জেলার ব্রাহ্মণবাড়িয়া পৌরসভায় অবস্থিত। ঐতিহ্যবাহী এ বিদ্যালয়টি ব্রাহ্মণবাড়িয়া শহরের প্রাণকেন্দ্রে অবস্থিত। ১৮৭৫ সালে প্রতিষ্ঠিত এই বিদ্যালয়টির নামকরণ করা হয় রাজা রায়-বাহাদুর অন্নদা প্রসাদ রায় এর নাম অনুসারে। বিদ্যালয়টি কুমিল্লা শিক্ষা বোর্ডের অধীনে পরিচালিত। বিদ্যালয়টির একটি সুবিশাল মাঠ, একটি বাস্কেটবল খেলার মাঠ, একটি মসজিদ, একটি আধুনিক পাঠাগার, একটি বডিং ও একটি জিমনেসিয়াম আছে। বিদ্যালয়টি সেই ১৮৭৫ সাল থেকে ব্রাহ্মণবাড়িয়ার ছেলেদের শিক্ষা প্রদান করে আসছে।শিক্ষার মান ও ফলাফল বিচারে এটি ব্রাহ্মণবাড়িয়ার অন্য বিদ্যালয়গুলো থেকে অনেকগুণ এগিয়ে। এই বিদ্যালয় থেকে পাশ করা অনেক শিক্ষার্থী দেশ-বিদেশে স্বনামধন্য অনেক উচ্চশিক্ষা প্রতিষ্ঠানে অধ্যায়নরত আছে। অনেকে দেশের বিভিন্ন সেবামূলক কাজে নিয়োজিত আছেন। ৭.৩৮ একর এলাকা জুড়ে হলুদাভ একতলা বিশিষ্ট প্রশাসনিক ভবন (১৮৭৫ সালে চুন-সুড়কির নির্মিত), একটি ত্রিতল ভবন, তিনটি দ্বিতল ভবন, টিনশেডের হলরুম, বিজ্ঞান ভবন, সমৃদ্ধ গ্রন্থাগার, কম্পিউটার ল্যাব , জিমনেসিয়াম, বিরাট খেলার মাঠ, মসজিদ, পুকুর ও ছাত্রাবাসসহ প্রাকৃতিক সৌন্দর্যে ভরপুর এক মনোরম পরিবেশে অন্নদা সরকারি উচ্চ বিদ্যালয়ের অবস্থিত। ২০১০ সালে বিদ্যালয়ে দুটো শিফ্‌ট চালু হয়। ২০১৩ শিক্ষাবর্ষ থেকে মোট ২০৬০ জন করে শিক্ষার্থী ১ম শ্রেণি থেকে ১০ম শ্রেণি পর্যন্ত এ বিদ্যালয়ে অধ্যয়ন করে। আহমদ আবদুল কাদের – ইসলামি চিন্তাবিদ ও রাজনীতিবিদ, খেলাফত মজলিসের মহাসচিব (জ. ১৯৫৫) জ্যোতিরিন্দ্র নন্দী — বাঙালি সাহিত্যিক ড. ওয়াহিদউদ্দিন মাহমুদ অন্নদা সরকারি উচ্চ বিদ্যালয়ের প্রাক্তন শিক্ষার্থী
ভ্যান্টাব্ল্যাক

ভ্যান্টাব্ল্যাক কার্বন ন্যানোটিউব এর তৈরী পদার্থ এবং এখন পর্যন্ত জানা সবচেয়ে কালো পদার্থ। এটি দৃশ্যমান আলোর ৯৯.৯৬৫% পর্যন্ত শোষণ করতে পারে। এর ইংরেজি নামের VANTA (ভ্যান্টা) অংশটি একটি সংক্ষিপ্ত শব্দ; যা এসেছে 'Vertically'-এর V, 'Aligned'-এর A, 'Nano'-এর N, 'Tube'-এর T এবং 'Arrays'-এর A থেকে। এই 'Vanta' শব্দের সাথে বর্ণের গুণ যুক্ত করে এটির নামকরণ করা হয়েছে 'ভ্যান্টাব্ল্যাক'(Vantablack)। এই বস্তুটির কার্যকারিতাও অনেক। টেলিস্কোপের সেন্সিটিভিটি বাড়ানোর কাজে বা মিলিটারি অস্ত্র, সরঞ্জাম শত্রু পক্ষ থেকে অদৃশ্য রাখতে এই বস্তুটি ব্যবহার করা যেতে পারে। একটি ব্রিটিশ ন্যানোটেক কোম্পানি কার্বন ন্যানোটিউব ব্যবহার করে এই বস্তু তৈরী করে। কার্বন ন্যানোটিউবের উলম্ব এই সজ্জা এলুমিনিয়াম ফয়েল শিটের উপর তৈরী করে প্রস্তুত করা হয় এই ভ্যান্টাব্ল্যাক। "Vantablack, the world's darkest material, is unveiled by UK firm"। South China Morning Post - World। ১৫ জুলাই ২০১৪। সংগ্রহের তারিখ ১৯ জুলাই ২০১৪।  "Vantablack: U.K. Firm Shows Off 'World's Darkest Material'"। NBCNews.com। ১৫ জুলাই ২০১৪। সংগ্রহের তারিখ ১৯ জুলাই ২০১৪।  Kuittinen, Tero (১৪ জুলাই ২০১৪)। "Scientists have developed a black so deep it makes 3D objects look flat"। Yahoo! News Canada। সংগ্রহের তারিখ ১৯ জুলাই ২০১৪।
ঢাকা-১৬

ঢাকা -১৬ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ঢাকা শহরে অবস্থিত জাতীয় সংসদের ১৮৯নং আসন। ঢাকা-১৬ আসনটি ঢাকা উত্তর সিটি কর্পোরেশনের ২, ৩, ৫ ও ৬ নং ওয়ার্ড নিয়ে গঠিত। ২০০১ সালের বাংলাদেশ আদমশুমারিতে জনসংখ্যা বৃদ্ধি লক্ষ করার পর, বাংলাদেশ নির্বাচন কমিশন ২০০৮ সালের সাধারণ নির্বাচনের পূর্বে জনসংখ্যার পরিবর্তন প্রতিফলিত করার জন্য জাতীয় সংসদের নির্বাচনী এলাকার সীমানা পুনঃনির্ধারণ করে এই নির্বাচনী আসন সৃষ্টি করে। ২০০৮ সালে পুনর্নির্ধারণের ফলে ঢাকা মহানগর এলাকায় ৭টি নতুন আসন যোগ করা হয়, যার ফলে রাজধানীতে আসন সংখ্যা ১৩টি থেকে বৃদ্ধি পেয়ে ২০টি-তে দাঁড়ায়। "ঢাকা-১৬ কেন্দ্র সংক্রান্ত গেজেট" (পিডিএফ)। ecs.gov.bd। বাংলাদেশ নির্বাচন কমিশন। ডিসেম্বর ২০২৩। সংগ্রহের তারিখ ২ জানুয়ারি ২০২৪।  "জাতীয় সংসদীয় আসনবিন্যাস (২০১৩) গেজেট" (পিডিএফ)। বাংলাদেশ নির্বাচন কমিশন। ১৬ জুন ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ৬ আগস্ট ২০১৫।  "Dhaka-16"। বাংলাদেশের নির্বাচনের ফলাফল ২০১৪ (ইংরেজি ভাষায়)। ঢাকা ট্রিবিউন। ১৭ এপ্রিল ২০১৮ তারিখে মূল থেকে আর্কাইভ করা। সংগ্রহের তারিখ ৮ ফেব্রুয়ারি ২০১৮।  "মনোনয়ন জমাদানের তালিকা"। বাংলাদেশ নির্বাচন কমিশন। ১১ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ৯ ফেব্রুয়ারি ২০১৮।  প্রথম আলোতে ঢাকা-১৬
খামার

খামার বলতে এমন একটি স্থাপনাকে বুঝানো হয় যেখানে কৃত্রিম ভাবে যেকোন উদ্ভিদ বা প্রাণীর প্রতিপালন ও রক্ষণাবেক্ষণের মাধ্যমে বাণিজ্যিক উদ্দেশ্য সাধন করা হয়। সাধারণত: গবাদী পশু এবং কিছু বাণিজ্যিক উদ্ভিদ ও প্রাণী এই প্রক্রিয়ায় উৎপাদন ও বিপণন করা হয়।।। বিশ্ব ব্যাপীই খামার প্রক্রিয়ায় পণ্য উৎপাদন ও বিপণন কার্য সম্পাদিত হয়। বিভিন্ন অঞ্চল ভিত্তিক এই প্রক্রিয়াটি ভিন্ন ভিন্ন হয়ঃ যুক্তরাষ্ট্র এবং কানাডাতে গম, বার্লি, ভুট্টা প্রভৃতি চাষ করা হয় খামার প্রক্রিয়ায়। এছাড়াও গবাদী পশু, বিশেষত: গরু এবং শুয়োর পালন করা হয়। কৃষিভিত্তিক সমাজ ব্যবস্থা বলে বাংলাদেশে বিভিন্ন ধরনের খামার গড়ে উঠেছে; যেমন: ডেইরি খামার রয়েছে ৪৭,৭১০টি, পোলট্রি খামার, হাঁসের খামার, ঘুঘুর খামার, কুমিরের খামার, মৌমাছির খামার, মৎস্য খামার, কাঁকড়ার খামার, ঝিনুকের খামার, হরিণের খামার, প্রভৃতি রয়েছে। "গাভীর খামার ব্যবস্থাপনা"। ৫ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ৩০ আগস্ট ২০১৫।  হাসি ফোটাবে হাঁসের খামার "বিশ্বনাথের পল্লীতে হরিণের খামার : শৌখিন কৃষক আনোয়ার মিয়া'র সাফল্য"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৩০ আগস্ট ২০১৫।
ঢাকা-১৭

ঢাকা-১৭ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ঢাকা শহরে অবস্থিত জাতীয় সংসদের ১৯০ নং আসন। এ আসনের বর্তমান সংসদ সদস্য হলেন মোহাম্মদ এ আরাফাত। ঢাকা-১৭ আসনটি ঢাকা উত্তর সিটি কর্পোরেশনের ১৫, ১৮, ১৯ ও ২০ ওয়ার্ড এবং ঢাকা ক্যান্টনমেন্ট থানার ক্যান্টনমেন্ট এলাকা নিয়ে গঠিত। মূলত গুলশান, বনানী, নিকেতন, মহাখালী, বারিধারা, শাহজাদপুর এবং ঢাকা সেনানিবাসের একাংশ নিয়ে এই আসনটি। ২০০১ সালের বাংলাদেশ আদমশুমারিতে জনসংখ্যা বৃদ্ধি লক্ষ করার পর, বাংলাদেশ নির্বাচন কমিশন ২০০৮ সালের অষ্টম জাতীয় সংসদ নির্বাচনের পূর্বে জনসংখ্যার পরিবর্তন প্রতিফলিত করার জন্য জাতীয় সংসদের নির্বাচনী এলাকার সীমানা পুনঃনির্ধারণ করে এই নির্বাচনী আসন সৃষ্টি করে। ২০০৮ সালে পুনর্নির্ধারণের ফলে ঢাকা মহানগর এলাকায় ৭টি নতুন আসন যোগ করা হয়, যার ফলে রাজধানীতে আসন সংখ্যা ১৩ থেকে বৃদ্ধি পেয়ে ২০টি-তে দাঁড়ায়। "ঢাকা-১৭ কেন্দ্র সংক্রান্ত গেজেট" (পিডিএফ)। ecs.gov.bd। বাংলাদেশ নির্বাচন কমিশন। ডিসেম্বর ২০২৩। সংগ্রহের তারিখ ২ জানুয়ারি ২০২৪।  "জাতীয় সংসদীয় আসনবিন্যাস (২০১৩) গেজেট" (পিডিএফ)। বাংলাদেশ নির্বাচন কমিশন। ১৬ জুন ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ৬ আগস্ট ২০১৫।  উদ্ধৃতি ত্রুটি: <ref> ট্যাগ বৈধ নয়; ২০১৮ফলাফল নামের সূত্রটির জন্য কোন লেখা প্রদান করা হয়নি "Dhaka-17"। বাংলাদেশের নির্বাচনের ফলাফল ২০১৪ (ইংরেজি ভাষায়)। ঢাকা ট্রিবিউন। ২১ মে ২০১৮ তারিখে মূল থেকে আর্কাইভ করা। সংগ্রহের তারিখ ৮ ফেব্রুয়ারি ২০১৮।  "মনোনয়ন জমাদানের তালিকা"। বাংলাদেশ নির্বাচন কমিশন। ১১ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ৯ ফেব্রুয়ারি ২০১৮।  প্রথম আলোতে ঢাকা-১৭
ঢাকা-১৮

ঢাকা-১৮ হলো বাংলাদেশের জাতীয় সংসদের ৩০০টি নির্বাচনী আসনের মধ্যে ১৯১ তম আসন। এই আসনটি ঢাকা উত্তর সিটি কর্পোরেশন এর ০১, ১৭, ৪৩, ৪৪, ৪৫, ৪৬, ৪৭, ৪৮, ৪৯, ৫০, ৫১, ৫২, ৫৩ ও ৫৪ নম্বর ওয়ার্ড নিয়ে গঠিত। ঢাকা-১৮ আসনটি ঢাকা উত্তর সিটি কর্পোরেশনের ওয়ার্ড নং ১,১৭,৪৩, ৪৪,৪৫,৪৬,৪৭,৪৮,৪৯,৫০,৫১,৫২,৫৩ ও ৫৪ নিয়ে গঠিত। ২০০১ সালের বাংলাদেশ আদমশুমারিতে জনসংখ্যা বৃদ্ধি লক্ষ করার পর, বাংলাদেশ নির্বাচন কমিশন ২০০৮ সালের সাধারণ নির্বাচনের পূর্বে জনসংখ্যার পরিবর্তন প্রতিফলিত করার জন্য জাতীয় সংসদের নির্বাচনী এলাকার সীমানা পুনঃনির্ধারণ করে এই নির্বাচনী আসন সৃষ্টি করে। ২০০৮ সালে পুনর্নির্ধারণের ফলে ঢাকা মহানগর এলাকায় ৭টি নতুন আসন যোগ করা হয়, যার ফলে রাজধানীতে আসন সংখ্যা ১৩টি থেকে বৃদ্ধি পেয়ে ২০টি-তে দাঁড়ায়। "ঢাকা-১৮ কেন্দ্র সংক্রান্ত গেজেট" (পিডিএফ)। ecs.gov.bd। বাংলাদেশ নির্বাচন কমিশন। ডিসেম্বর ২০২৩। সংগ্রহের তারিখ ২ জানুয়ারি ২০২৪।  "জাতীয় সংসদীয় আসনবিন্যাস (২০১৩) গেজেট" (পিডিএফ)। বাংলাদেশ নির্বাচন কমিশন। ১৬ জুন ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ৬ আগস্ট ২০১৫।  "Dhaka-18"। বাংলাদেশের নির্বাচনের ফলাফল ২০১৪ (ইংরেজি ভাষায়)। ঢাকা ট্রিবিউন। ১৭ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৮ ফেব্রুয়ারি ২০১৮।  "মনোনয়ন জমাদানের তালিকা"। বাংলাদেশ নির্বাচন কমিশন। ১১ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ৯ ফেব্রুয়ারি ২০১৮।  প্রথম আলোতে ঢাকা-১৮
বৌদ্ধ দর্শন

বৌদ্ধ দর্শন হল ত্রিপিটক ও আগমে লিপিবদ্ধ গৌতম বুদ্ধের উপদেশের বিস্তারিত ব্যাখ্যা। এই দর্শনের মূল উপজীব্য হল ধর্মের বাস্তব রূপটি প্রকাশ করা। বৌদ্ধ দর্শনে ধারণাগুলির স্বরূপ আলোচনার পর পুনরায় বৌদ্ধ মধ্যপন্থায় ফিরে আসার প্রবণতাটি বার বার আলোচিত হয়েছে। প্রাচীন বৌদ্ধধর্ম অধিবিদ্যা, প্রপঞ্চবিজ্ঞান, নীতিবিজ্ঞান ও জ্ঞানতত্ত্বের অনুমান-ভিত্তিক ধারণাগুলি এড়িয়ে গিয়ে আয়তনের পরীক্ষামূলক প্রমাণের ভিত্তিতে দর্শনতত্ত্ব গড়ে তুলেছিল। তা সত্ত্বেও, বৌদ্ধ পণ্ডিতরা পরবর্তীকালে তত্ত্ববিদ্যা ও অধিবিদ্যা-সংক্রান্ত বিষয়গুলির উত্থাপন করেছিলেন। বৌদ্ধ দর্শনের নির্দিষ্ট কয়েকটি বক্তব্য প্রায়শই বিভিন্ন বৌদ্ধ সম্প্রদায়গুলির মধ্যে বিবাদের কারণ হয়ে দাঁড়িয়েছে। এই বিস্তারিত ব্যাখ্যাসমূহ ও বিবাদ থেকেই অভিধর্মের প্রাচীন বৌদ্ধধর্মের বিভিন্ন সম্প্রদায়, মহাযান শাখা এবং প্রজ্ঞাপারমিতা, মাধ্যমক, বুদ্ধ-প্রকৃতি ও যোগাচার প্রভৃতি শাখার উৎপত্তি ঘটে। ==টীকা==বৌদ্ধ বুদ্ধের জন্ম খ্রীষ্টপূর্ব ষষ্ঠ শতাব্দিতে Kalupahana 1994। David Kalupahana, Mulamadhyamakakarika of Nagarjuna. Motilal Banarsidass, 2006, page 1. Gunnar Skirbekk, Nils Gilje, A history of Western thought: from ancient Greece to the twentieth century. 7th edition published by Routledge, 2001, page 25. David Kalupahana, Causality: The Central Philosophy of Buddhism. The University Press of Hawaii, 1975, page 70. Elías Capriles. The Four Schools of Buddhist Philosophy: Clear Discrimination of Views Pointing at the Definitive Meaning. The Four Philosophical Schools of the Sutrayana Traditionally Taught in Tibet with Reference to the Dzogchen Teachings. William Edelglass and Jay Garfield, Buddhist Philosophy: Essential Readings, New York: Oxford University Press, 2009, আইএসবিএন ০-১৯-৫৩২৮১৭-৫. Kalupahana, David J. (১৯৯২), The Principles of Buddhist Psychology, Delhi: Sri Satguru Publications উদ্ধৃতি টেমপ্লেট ইংরেজি প্যারামিটার ব্যবহার করেছে (link) Kalupahana, David J. (১৯৯৪), A history of Buddhist philosophy, Delhi: Motilal Banarsidass Publishers Private Limited উদ্ধৃতি টেমপ্লেট ইংরেজি প্যারামিটার ব্যবহার করেছে (link) Daniel Perdue: Debate in Tibetan Buddhism, Publisher : Snow Lion Publications, 1992, আইএসবিএন ০-৯৩৭৯৩৮-৭৬-৯, EAN 9780937938768 Buddhism in a Nutshell 2500 Years of Buddhism by Prof. P.Y. Bapat (1956) at archive.org টেমপ্লেট:Idealism
আলেহান্দ্রো হোদোরফ্‌স্কি

আলেহান্দ্রো হোদোরফ্‌স্কি প্রুলানস্কি (স্পেনীয়: [aleˈxandɾo xoðoˈɾofski]; জন্ম: ১৭ ফেব্রুয়ারি, ১৯২৯) একজন চিলীয় চলচ্চিত্র এবং নাট্য পরিচালক, নাট্যকার, অভিনেতা, লেখক, কবি, সঙ্গীতজ্ঞ, কমিক বই লেখক এবং আধ্যাত্মিক গুরু। তিনি বিশেষভাবে পরিচিতি লাভ করেছেন তার অগ্রবর্তী চলচ্চিত্র নির্মানের কারণে। বিশেষ করে "হলি মাউন্টেন" "এল টপো (গাধা)" ও "দ্য ড্যাঞ্চ অব রিয়েলিটি" প্রভৃতি সিনেমা নির্মানের জন্য তিনি সমাদৃত হয়েছেন। হোদোরফ্‌স্কি উক্রেনিয়ান-ইহুদি পরিবারে জন্ম গ্রহণ করেন চিলিতে। অসুখী ও বিচ্ছিন্ন জীবনযাপনের অভিজ্ঞতার ভেতর দিয়ে কৈশোর অতিক্রম করেন, যার ফলশ্রুতিতে কবিতা লেখা ও পড়ার প্রতি তার এক বিশেষ টান তৈরি হয়। কলেজ থেকে বিচ্ছিন্ন হয়ে তিনি থিয়েটারে কাজ শুরু করেন। থিয়েটারে তিনি মূলত মূকাভিনয় করতেন। ১৯৪৭ সালে প্রতিষ্ঠা করেন নিজের নাট্যদল টিত্রো মিমিকো এবং ১৯৫০ এর ভেতরে পাড়ি জমান প্যারিস। ফ্রান্সের প্যারিসে হোদোরফ্‌স্কি মেমে অধ্যয়ন শুরু করেন Étienne Decroux'র সাথে এবং পরবর্তীতে তিনি মার্সেল মারক্যু'র দলে যোগদান করেন যিনি ছিলেন Étienne Decroux'র ছাত্র। El libro de la sabiduría – Daniel Ramos – Google Libros। Books.google.com.mx। সংগ্রহের তারিখ ২৮ জুন ২০১২।  "Jodorwsky vs. Adanowsky"। Ccaa.elpais.com।
দত্তনগর কৃষি খামার

দত্তনগর কৃষি খামার: চুয়াডাঙ্গা জেলার জীবননগর উপজেলার আংশিক ও ঝিনাইদহের মহেশপুর উপজেলায় বিশাল আয়তন নিয়ে অবস্থিত দত্তনগরের হেমেন্দ্র নাথ দত্তের একটি সবজি খামার। এশিয়ার বৃহৎ কৃষি খামারগুলোর অন্যতম। ১৯৪০ সালে হেমেন্দ্র নাথ দত্তের খামারটি প্রায় তিন হাজার (৩০০০) একর জমির উপর অবস্থিত। দত্তনগর এ বিশাল খামারের আওতায় ৫টি ফার্ম আছে। সেগুলো হচ্ছে গোকুলনগর, পাথিলা, মথুরা, করিঞ্চা এবং কুশাডাঙ্গা। ফার্মগুলোর মোট জমির পরিমাণ দু’হাজার ৭৩৭ একর। আবাদী জমির পরিমাণ প্রায় আড়াই হাজার একর। নিচু জমি আছে ৬শ’একর এবং বিল এলাকা আছে ২শ’একরের উপর। ১৯৪৭ সালে ভারত বিভাগের পর এইচ দত্ত দত্তনগর খামার ছেড়ে কলকাতায় চলে যান। ম্যানেজার ও কর্মচারিরা খামার দেখাশুনা করতে থাকেন। ১৯৪৮ সালে তৎকালীন পাকিস্তান সরকার দত্তনগর খামার অধিগ্রহণ করে এবং কৃষি বিভাগের উপর পরিচালনার দায়িত্ব অর্পণ করা হয়। ১৯৬২ সালে ফার্মের যাবতীয় সম্পত্তি কৃষি উন্নয়ন কর্পোরেশন এর কাছে হস্তান্তর করা হয়। বিএডিসি বিভিন্ন শস্য বীজ উৎপাদনে খামারটি কাজে লাগায়। অফিস, বাসভবন সহ নানান স্থাপনা নির্মাণ করা হয়। সেচের জন্য বসানো হয় গভীর ও অগভীর নলকূপ। আর ক্ষেতে পানি সরবরাহের জন্য পাকা ড্রেন নির্মাণ করা হয়। আগে শ্রমিক দিয়ে শস্য কর্তন ও মাড়াই করা হতো। এখন বড় বড় মেশিনের সাহায্যে ফসল কাটা ও মাড়াই করা হয়। সেচের জন্য ৩৬টি গভীর, ১৩টি অগভীর এবং ১০টি পাওয়ার পাম্প ঝিনাইদহের মহেশপুর উপজেলার স্বরুপপুর এবং আংশিক পান্তাপাড়া ইউনিয়নে অবস্থিত। গ্রামঃ দত্তনগর, থানা+পোষ্টঃ মহেশপুর উপজেলা, জেলাঃ ঝিনাইদহ। আজ থেকে প্রায় ৭৭ বছর আগে কলকাতার বিশিষ্ট ঠিকাদার হেমেন্দ্র নাথ দত্ত এ বিশাল কৃষি খামার স্থাপন করেন। তিনি দ্বিতীয় বিশ্বযুদ্ধের সময় ব্রিটিশ সেনা বাহিনীর রসদ সরবরাহকারি ঠিকাদার ছিলেন। তিনি সেনাবাহিনীর জন্য সবজি সরবরাহের ঠিকাদারি লাভ করেন। তাজা সবজি উৎপাদনের জন্য নিজ গ্রাম দত্তনগরে এ বিশাল কৃষি খামার গড়ে তুলেন। ১৯৪০ সালে এ এলাকা ছিল যোগাযোগ বিচ্ছিন্ন নিভৃত পল্লী। সড়ক ছিল না। রেলপথে দর্শনা স্টেশনে সবজি বহন করে নিয়ে কলকাতায় পাঠানোও ছিল দুরূহ ব্যাপার। দীর্ঘ সময় লাগায় পচে যেত। তিনি দত্তনগরে হেলিপ্যাড স্থাপন করেন। প্রতিদিন হেলিকপ্টারযোগে টাটকা শাক-সবজি কলকাতায় সরবরাহ করে তিনি প্রচুর লাভ করতেন। খামারের কলেবরও বৃদ্ধি করেন। ব্রিটিশ শাসনকালে দত্ত নামের একজন ব্রিটিশ নাগরিক চাষ শুরু করেন এলাকার কিছু মানুষের সাহায্যে। ব্রিটিশ এর নাম অনুসারে এলাকার নাম দত্তনগর করা হয়। "যেভাবে যেতে হবে" * জেলা শহর ঝিনাইদহ বাস স্ট্যান্ড থেকে বাসযোগে কালীগঞ্জ বাসস্ট্যান্ডে আসতে হবে তারপর পুনঃরায় বাসযোগে মহেশপুর বাসস্ট্যান্ডে নেমে বাসযোগে/রিক্সা ভ্যান/সিএনজি এর মাধ্যমে সরাসরি এশিয়ার বৃহত্তম দত্তনগর কৃষি খামারে যাওয়া যাবে। * জেলা শহর ঝিনাইদহ বাস স্ট্যান্ড থেকে বাসযোগে জীবননগর বাসস্ট্যান্ডে নেমে বাসযোগে অথবা সিএনজি এর মাধ্যমে সরাসরি এশিয়ার বৃহত্তম দত্তনগর কৃষি খামারে যাওয়া যাবে। দত্তনগর খামার সম্পর্কে জানতে চাই - ই-নলেজ দত্তনগর কৃষি খামার - জাতীয় তথ্য বাতায়ন।
ঢাকা-১৯

ঢাকা-১৯ হলো বাংলাদেশের জাতীয় সংসদের ৩০০টি নির্বাচনী এলাকার একটি। এটি ঢাকা জেলায় অবস্থিত জাতীয় সংসদের ১৯২নং আসন। ঢাকা-১৯ আসনটি ঢাকা জেলার সাভার উপজেলার শিমুলিয়া, ধামসোনা, পাথালিয়া, ইয়ারপুর, আশুলিয়া, বিরুলিয়া, বনগাঁও ইউনিয়ন এবং সাভার ইউনিয়ন ও সাভার পৌরসভা নিয়ে গঠিত। ২০০১ সালের বাংলাদেশ আদমশুমারিতে জনসংখ্যা বৃদ্ধি লক্ষ করার পর, বাংলাদেশ নির্বাচন কমিশন ২০০৮ সালের সাধারণ নির্বাচনের পূর্বে জনসংখ্যার পরিবর্তন প্রতিফলিত করার জন্য জাতীয় সংসদের নির্বাচনী এলাকার সীমানা পুনঃনির্ধারণ করে এই নির্বাচনী আসন সৃষ্টি করে। ২০০৮ সালে পুনর্নির্ধারণের ফলে ঢাকা মহানগর এলাকায় ৭টি নতুন আসন যোগ করা হয়েছিল, যার ফলে রাজধানীতে আসন সংখ্যা ১৩ থেকে বৃদ্ধি পেয়ে ২০টি-তে দাড়িয়েছিল। পূর্বে বিদ্যমান ঢাকা-১২ থেকে এই নতুন নির্বাচনী এলাকা গড়ে উঠে। ২০১৪ বাংলাদেশের সাধারণ নির্বাচনের পূর্বে, নির্বাচন কমিশন নির্বাচনী এলাকার সীমানা হ্রাস করে। পূর্বে সাভার উপজেলার আরেকটি ইউনিয়ন পরিষদ, কন্দিয়া এই সীমানার অন্তর্ভুক্ত ছিল। ২০১৪ সালের বাংলাদেশের সাধারণ নির্বাচনে বিরোধীদলীয় নেতারা নির্বাচনের বর্জন করে তাদের প্রার্থীতা প্রত্যাহার করে নেওয়ার ফলে এনামুর রহমান বিনা প্রতিদ্বন্দ্বিতায় জয়লাভ করেন। "ঢাকা-১৯ কেন্দ্র সংক্রান্ত গেজেট" (পিডিএফ)। ecs.gov.bd। বাংলাদেশ নির্বাচন কমিশন। ডিসেম্বর ২০২৩। সংগ্রহের তারিখ ২ জানুয়ারি ২০২৪।  "জাতীয় সংসদীয় আসনবিন্যাস (২০১৩) গেজেট" (পিডিএফ)। বাংলাদেশ নির্বাচন কমিশন। ১৬ জুন ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ৬ আগস্ট ২০১৫।  "সংসদের ৫০ আসনে সীমানা পরিবর্তন"। বাংলাদেশ প্রতিদিন। ৪ জুলাই ২০১৩। ৮ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ৮ ডিসেম্বর ২০১৮।  "৫৩ আসন পুনর্নির্ধারণ"। প্রথম আলো। ৪ জুলাই ২০১৩। সংগ্রহের তারিখ ৮ ডিসেম্বর ২০১৮।  "১৫৩ আসনে জয়ী যারা"। দৈনিক সমকাল। ৪ জানুয়ারি ২০১৪। ৬ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ৬ ডিসেম্বর ২০১৮।  "মনোনয়ন জমাদানের তালিকা"। বাংলাদেশ নির্বাচন কমিশন। ১১ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ৯ ফেব্রুয়ারি ২০১৮।  প্রথম আলোতে ঢাকা-১৯
মার্ক ফুটিট

মার্ক হ্যারল্ড অ্যালান ফুটিট (জন্ম: ২৫ নভেম্বর, ১৯৮৫) নটিংহামে জন্মগ্রহণকারী ইংরেজ ক্রিকেটার। ইংল্যান্ড ক্রিকেট দলের অন্যতম সদস্য তিনি। দলে তিনি মূলতঃ বোলারের দায়িত্ব পালন করেন। বামহাতে ফাস্ট বোলিংসহ ডানহাতে ব্যাটিংয়ে পারদর্শী মার্ক ফুটিট। কাউন্টি ক্রিকেটে ডার্বিশায়ারের প্রতিনিধিত্ব করছেন তিনি। ১৬ বছর বয়সে তার ক্রীড়াশৈলী কোচ ক্রিস টলি, পরামর্শক গ্রেগ স্মিথ ও রায়ান সাইডবটমের চোখে ধরা পড়ে। অভিষেক প্রথম-শ্রেণীর খেলায় গ্ল্যামারগনের বিপক্ষে ৪/৪৫ সহ দশম উইকেট জুটিতে ক্রিস রিডের সাথে মূল্যবান ১০১ রান তোলেন। এর পরপরই শ্রীলঙ্কার বিপক্ষে খেলার জন্য ইংল্যান্ডের অনূর্ধ্ব-১৯ দলে খেলার জন্য মনোনীত হন। কিন্তু নটিংহামশায়ারের বিপক্ষে মাত্র নয়টি খেলায় অংশগ্রহণের পর আগস্ট, ২০০৯ সালে দল ত্যাগ করে নভেম্বর, ২০০৯ সালে ডার্বিশায়ারের সদস্য হন। ১ আগস্ট, ২০১৫ তারিখে ইংল্যান্ডের ১৪-সদস্যের টেস্ট দলে লিয়াম প্লাঙ্কেটসহ অন্তর্ভুক্ত হন। এজবাস্টনে অনুষ্ঠিত তৃতীয় টেস্টে জেমস অ্যান্ডারসনের আঘাতপ্রাপ্তির কারণে সফরকারী অস্ট্রেলিয়ার বিপক্ষে ২০১৫ সালের অ্যাশেজ সিরিজে তার এই অংশগ্রহণ। পরবর্তীতে অ্যান্ডারসন সুস্থ হওয়ায় পঞ্চম টেস্টে তার পরিবর্তে পুনরায় দলে ফিরে আসেন। "Footitt Switches To Derbyshire"। Cricket World। ১৩ ফেব্রুয়ারি ২০১০ তারিখে মূল থেকে আর্কাইভ করা। সংগ্রহের তারিখ ১৭ নভেম্বর ২০০৯।  "Ashes 2015: England name Plunkett and Footitt for fourth Test"। BBC Sport (British Broadcasting Corporation)। ১ আগস্ট ২০১৫। সংগ্রহের তারিখ ৯ আগস্ট ২০১৫।  "James Anderson in England squad for fifth Ashes Test"। BBC Sport (British Broadcasting Corporation)। ৯ আগস্ট ২০১৫। সংগ্রহের তারিখ ৯ আগস্ট ২০১৫।  স্টুয়ার্ট ব্রড ইংল্যান্ড ক্রিকেট দল ২০১৫ অ্যাশেজ সিরিজ Mark Footitt at ECB